ທະຫານອາກາດກອງທັບປົດປ່ອຍປະຊາຊົນຈີນ ພ້ອມດ້ວຍຄະນະທີມງານແພດປ້ອງກັນ ແລະ ຕອບໂຕ້ພະຍາດໂຄວິດ-19 ໄດ້ພົບປະເພື່ອແລກປ່ຽນບົດຮຽນດ້ານວິຊາການກັບ ທີມແພດກອງທັບປະຊາຊົນລາວ.
ການພົບປະດັ່ງກ່າວໄດ້ຈັດຂຶ້ນເມື່ອບໍ່ດົນມານີ້ ທີ່ສະຖາບັນອະນາໄມກັນພະຍາດ ແລະ ສົ່ງເສີມສຸຂະພາບ ກອງທັບປະຊາຊົນລາວ ໂດຍສືບຕໍ່ປະຕິບັດຕາມຄໍາສັ່ງຊີ້ນໍາຂອງ ທ່ານ ສີຈິ້ນຜິງ ປະທານປະເທດ ແຫ່ງ ສປ ຈີນ ຕໍ່ການຊ່ວຍເຫຼືອບັນດາປະເທດຕ່າງໆ ໃນການປ້ອງກັນພະຍາດໂຄວິດ-19.
ໃນໂອກາດພົບປະຄັ້ງນີ້ ສະຖາບັນອະນາໄມກັນພະຍາດ ແລະ ສົ່ງເສີມສຸຂະພາບ ກອງທັບປະຊາຊົນລາວ ກໍ່ໄດ້ລາຍງານກ່ຽວກັບລະບົບການຈັດຕັ້ງ, ພາລະບົດບາດຄວາມຮັບຜິດຊອບຂອງຕົນ, ການຝຶກອົບຮົມ, ການກະກຽມຄວາມພ້ອມທາງດ້ານພາຫະນະເຕັກນິກ, ດ້ານວິຊາການ, ເຄຶ່ອງມືອຸປະກອນການແພດ ໂດຍສະເພາະແມ່ນໃນໄລຍະການລະບາດຂອງພະຍດ ໂຄວິດ-19.
ພ້ອມດຽວກັນ ຄະນະຊ່ຽວຊານແພດຈີນ ກໍ່ໄດ້ສະເໜີລາຍງານບົດຮຽນກ່ຽວກັບສະພາບການປະຕິບັດຕອບໂຕ້ຕົວຈິງກັບພະຍາດໂຄວິດ-19 ຢູ່ ສປ ຈີນ ໃນໄລຍະຜ່ານມາ.
ແຫຼ່ງຂໍ້ມູນ: ກອງທັບປະຊາຊົນລາວ
Hits: 3